KLASA: 400-05/23-01/01

URBROJ: 2140-01-23-4

Krapina, 07. prosinca 2023.

Na temelju Rješenja Vlade Republike Hrvatske o odobrenju sredstava na teret Proračunske zalihe Državnog proračuna Republike Hrvatske za 2023.godinu KLASA: 400-06/23-02/03, URBROJ: 50301-05/27-23-2 od 27. srpnja 2023.godine i članka 17. Statuta Krapinsko-zagorske županije („Službeni glasnik Krapinsko-zagorske županije“ broj 13/01., 5/06., 14/09., 11/13., 13/18., 5/20., 10/21. i 15/21. – pročišćeni tekst), **Županijska skupština Krapinsko-zagorske županije** na 15. sjednici održanoj 07. prosinca 2023. godine donijela je

**O D L U K U**

**o kriterijima za raspodjelu sredstava za hitnu sanaciju štete na stambenim objektima nužnima za život Općini Kraljevec na Sutli**

Članak 1.

Ovom Odlukom utvrđuju se kriteriji za raspodjelu sredstava ukupnom iznosu od 161.379,00 eura, odobrenih Krapinsko – zagorskoj županiji uvodno navedenim Rješenjem Vlade Republike Hrvatske za hitnu sanaciju štete na stambenim objektima nužnima za život, nastale uslijed jakog olujnog i orkanskog vjetra od 19. i 21. srpnja 2023. godine.

Članak 2.

Sredstva iz članka 1. ove Odluke u iznosu od 161.379,00 eura dodjeljuju se Općini Kraljevec na Sutli za sanaciju štete na stambenim objektima nužnima za život nastale uslijed jakog olujnog i orkanskog vjetra od 19. srpnja 2023.godine koja je prijavljena u Registar šteta (šifra 141 prema Registru šteta) i to:

* do 60% iznosa prijavljenih šteta na području Općine Kraljevec na Sutli na obiteljskim i višestambenim neosiguranim objektima u vlasništvu fizičkih osoba, te
* do 100% iznosa troškova koje je imala Općina Kraljevec na Sutli za nužnu sanaciju stambenih objekata u vlasništvu fizičkih osoba i troškove sakupljanja i zbrinjavanja otpada od sanacije šteta uzrokovanih prirodnim nepogodama.

Članak 3.

 Zadužuje se Upravni odjel za financije i proračun da sredstva iz članka 1. ove Odluke doznači izravno na račun Općine Kraljevec na Sutli.

Članak 4.

Općina Kraljevec na Sutli dužna je navedena sredstva iz čl. 1. ove Odluke utrošiti u roku od godine dana od dana primitka sredstava, a izvješće o zakonitom, namjenskom i svrhovitom utrošku sredstava dostaviti Županiji u roku od 15 dana od isteka roka utroška.

Članak 5.

Zadužuje se Upravni odjel za prostorno uređenje, gradnju i zaštitu okoliša da dostavi Ministarstvu financija izvješće o zakonitom, namjenskom i svrhovitom utrošku sredstava isplaćenih iz proračunske zalihe najkasnije u roku od mjesec dana od isteka roka utroška sredstava.

Neutrošena i nenamjenski utrošena sredstva temeljem ove Odluke Općina Kraljevec na Sutli, kao korisnica sredstava, dužna je vratiti na račun državnog proračuna.

Članak 6.

Ova Odluka stupa na snagu prvog dana od dana objave u Službenom glasniku Krapinsko – zagorske županije.

 **PREDSJEDNIK**

 **ŽUPANIJSKE SKUPŠTINE**

 Zlatko Šorša

DOSTAVITI:

1. Općina Kraljevec na Sutli
2. «Službeni glasnik Krapinsko-zagorske županije», za objavu,

3. za Zbirku isprava,

4. za prilog Zapisniku,

5. pismohrana.